Nándor Ewald

**Nándor Jar Minos Ewald** var en prins av Flynn, og tvillingbror av Farvaldr Ewald. Han var forlovet med Anne Nails, men døde før forlovelsen ble kunngjort. Nándor var sønnen av Gerhard og Tylda Ewald – hvorav den første døde av alder, den andre under Nándors forsøk på å erobre tronen fra broren.

## ***Biografi***

### **Temming**

* Vind

Så tidlig i Avalons historie fantes det ingen restriksjoner på temming, snarere tvert om: alle ble oppildnet til å vise kreftene sine. Som prins av Flynn, måtte Nándor trene konstant for å være en god temmer og en utmerket bærer av vind.

### **Tidlig liv**

Nándor ble født av Gerhard og Tylda Ewald på Villa Ewald, ti minutter etter hans bror Farvaldr. De to tvillingene vokste opp sammen, men da brødrene fylte seksten – og gjennomførte overgangsseremonien – ble forholdet deres mer distansert. Farvaldr ble mer pålagt å lære hvordan en konge skulle te seg, studier om andre kongelige, og gudelære; i mellomtiden ble Nándor satt i skyggen hans. Som andre sjalu søsken, tok han affære.

### **Kroningen**

Kort tid etter at Gerhard døde, abdiserte Tylda: hun ville tilbringe sine siste dager stille, uten å måtte bry seg om politiske spørsmål. Under kroningen på Flynn Palace, kom Tylda med overraskelsen at hun selv skulle gi sønnen kronen og legge på ham kappen. Midt under seremonien utbrøt hun imidlertid at kronen og kappen var blitt forgiftet. Det ble stor oppstandelse, og portene ble forseglet – for å forhindre at morderen skulle forsvinne, eller komme inn i kroningssalen.

Kort tid inn i kaoset ble Farvaldr oppmerksom på snikskytterne som hadde samlet seg på galleriet. Mens den nykronede kongen kastet av seg kronen, kappen og andre kongelige merker, forsvant han i mengden. Snikskytterne drepte allikevel Tylda og flere av de øvrige hoffmedlemmene. Farvaldr tok brorens arm og førte ham til portene som førte ut av rommet. Soldatene slapp dem ut, og brødrene løp ut i hagene.

Mens de var i hagene, ble Farvaldr plutselig oppmerksom på brorens ustanselige tripping. Han var enten nervøs eller utålmodig. Farvaldr sa at soldatene snart ville ta hånd om snikskytteren og morderen. Nándor svarte at han ikke var redd for soldatene, men for at snikskytterne *skulle bli* tatt. Farvaldr fant utsagnet merkelig, og spurte om broren kunne utdype det. Nándor gjorde så, men ikke før han hadde forsikret seg om at noen snikskyttere hadde sneket seg forbi soldatene og sto nå blant noen trær og siktet på Farvaldr. Prinsen fortalte at han var lei av å leve i brorens skygge – som han hadde gjort hele deres oppvekst. Foreldrene hadde favorisert Farvaldr fremfor ham: bare fordi at Farvaldr var født ti minutter før ham, skulle han arve alt – hvilket Nándor fant urettferdig og plagsomt. Med et kort tegn, skjøt snikskytterne. Farvaldr ble skutt, men snikmorderne bommet på hjerte. Han snudde seg da han hørte smellet, og kulen traff brystet hans. Kulen ville ha boret seg inn i ham om han ikke hadde båret det seremonielle smykket: en plate av bronse som beskyttet den øvrige delen av brystkassen.

Etter å ha påkalt vaktene, bekjempet snikskytterne og drept broren, utsatte Farvaldr kroningen til neste måned. Innen den tid var moren og broren gravlagt sammen med faren.

## ***Trivia***

1. *Nándor* var opprinnelig et ungarsk ord som refererte til et bulgarsk folk som levde langs Donau. Siden 1800-tallet har det blitt brukt som en ungarsk kortform av Ferdinand, som betyr "trygg ferd"
2. Nándors mellomnavn, *Minos*, er etter bestefaren.
3. *Ewald* kommer fra et germansk navn som var sammensatt av elementene *ewa* "lov, kutyme" og *wald* "herske".